**דניאל ג'ון קארוסו ג'וניור** (באנגלית: **Daniel John Caruso Jr**; נולד ב-17 בינואר 1965) הוא במאי קולנוע, מפיק ותסריטאי אמריקאי. עבודתו מקיפה מגוון סוגות קולנועיות, הכוללות מותחן, דרמה, אימה ופעולה, אם כי מירב סרטיו נמצאים בסוגות מותחן ופעולה. הוא גם ביים פרקים רבים של סדרות טלוויזיה כמו "המגן", "אי שם", "סמולוויל" ו"מלאך שחור".

ביוגרפיה
--------

קארוסו נולד בנורווק, קונטיקט, בנם של לוריין ודניאל ג'ון קארוסו, המחזיקים בבעלותם סלון יופי. הוא ממוצא איטלקי. הוא סיים את לימודיו בבית ספר התיכוני של נורווק בשנת 1983. הוא בוגר אוניברסיטת פפרדיין במאליבו, קליפורניה.

### חיים אישיים

קארוסו נישא לשחקנית הולי קוספרט ב-6 ביולי 1990. לזוג חמישה ילדים: ברנדון, דניאל, סופיה, צ'ארלי וסאלי.

### קריירה

קארוסו החל את הקריירה שלו כבן חסותו של הבמאי ג'ון בדהאם, ושימש כמפיק וכמנהל צוות השלמות בסרטים כמו "קוד סודי נינה" (1993), "צניחה חופשית" (1994) ו"90 דקות לרצח" (1995). הוא ביים פרקים מרובים של סדרות טלוויזיה כמו "High Incident" ו"לא יאמן: אמת או בדיה", בנוסף לשני סרטי טלוויזיה.

עבודת הבימוי הראשונה שלו בסרט באורך מלא הייתה "אגם המוות", מותחן פשע משנת 2002 בכיכובם של ואל קילמר ווינסנט ד'אונופריו, שזכה מאז למעמד מינורי של סרט פולחן. לאחר מכן קארוסו ביים את סרט המותחן הפסיכולוגי "לקחת חיים", בכיכובם של אנג'לינה ג'ולי ואית'ן הוק. הסרט יצא לאקרנים בבתי הקולנוע ב-19 במרץ 2004, אך לא עמד בציפיות בקופות, והכניס 65,470,529 דולר עם תקציב של 35 מיליון דולר. עם זאת, הסרט הוכיח את עצמו כהצלחה בווידאו ביתי, והחזיק את מקומו כ-DVD מספר 1 הנמכר ביותר במשך שלושה שבועות רצופים. "כוח הכסף", בכיכובם של אל פצ'ינו ומתיו מקונוהיי, היה סרטו הבא של קארוסו, ונחשב ל"מותחן ספורט עשוי היטב, אבל עם יותר מדי פרטים". הסרט יצא לאקרנים ב-7 באוקטובר 2005, וזכה להצלחה בינונית עם הכנסות של 30,526,509 דולר ברחבי העולם עם תקציב צנוע של 18 מיליון דולר. מאוחר יותר הוא הופץ ב-DVD ב-17 בינואר 2006.

בשנת 2007, קארוסו התבקש על ידי סטיבן ספילברג לביים את "דיסטרביה". הסרט הפך ללהיט הגדול הראשון של קארוסו , שהכניס למעלה מ-117 מיליון דולר עם תקציב של 20 מיליון דולר. אנסמבל השחקנים כלל את שיה לה-באף, שרה רומר, דייוויד מורס, אהרון יו וקארי-אן מוס. הוא הופץ ב-13 באפריל 2007 בבתי הקולנוע וב-7 באוגוסט ב-DVD. "לכודים ברשת" היה שיתוף הפעולה השני של קארוסו עם המפיק ספילברג והשחקן לה-באף. בסרט כיכבו גם מישל מונאהן, בילי בוב תורנטון, רוזריו דוסון ויצא לאקרנים בבתי הקולנוע ב-26 בספטמבר 2008. הביקורות לסרט היו מעורבות עד לשליליות, אך בסוף שבוע הפתיחה שלו הוא גרף 29.1 מיליון דולר ב-3,510 בתי קולנוע בארצות הברית וקנדה. נכון לשנת 2017, הוא הכניס 201 מיליון דולר ברחבי העולם עם תקציב של 80 מיליון דולר.

בשנת 2011, קארוסו ביים את העיבוד לרומן המדע בדיוני לבני הנוער, "אני מספר ארבע", שהכניס 161 מיליון דולר ברחבי העולם, אך לא הצליח לבנות מספיק עניין להמשכון עתידי. שנתיים לאחר מכן, קארוסו הגשים פרויקט תשוקה ותיק שלו עם סרט ההתבגרות "בעמידה", הסרט המשפחתי הראשון שלו. בסרט, המבוסס על הרומן של ברוק קול, מככבים צ'נדלר קנטרברי ואנליז באסו כשני ילדים חנונים היוצאים למסע של תגלית וגילוי עצמי לאחר שהופשטו ונשארו יחד על אי באגם כחלק ממתיחה אכזרית במחנה קיץ. קארוסו החל בעבודת עיבוד הרומן בתחילת שנות התשעים עם שותפו דאז קן אגואדו, שהפיק את הסרט. הוא הופק בתקציב דל של 3 מיליון דולר ויצא ב-16 באוגוסט 2013.

באוגוסט 2013, קארוסו תכנן לביים את העיבוד הקולנועי לקומיקס פריצ'ר. קארוסו עבד בנוסף על סרט בשם "Selling Time", מותחן על טבעי בכיכובו (הפוטנציאלי) של ויל סמית', על אדם שניתנת לו ההזדמנות הייחודית לחיות מחדש את היום הגרוע בחייו, בתמורה לשבע שנים מתוחלת חייו שלו. מאז שני הפרויקטים לא קרמו עור וגידים, כאשר הראשון עובד לסדרת טלוויזיה מצליחה ששודרה ב-AMC.

ב-2 באפריל 2015, קארוסו נשכר לביים את החלק השלישי (שהיה אז חסר כותרת) בסדרת סרטי "ג'י. איי. ג'ו", לצד אהרון ברג שיכתוב את התסריט. באוקטובר 2015, השחקן והמפיק וין דיזל ביקש מקארוסו לאייש את תפקיד הבמאי לסרט "XXX: הילוך גבוה", הסרט השלישי בסדרת "XXX". הסרט הוקרן לראשונה ב-5 בינואר 2017 והכניס 347 מיליון דולר ברחבי העולם.

קארוסו ביים את הסרט "עד שתחפץ האהבה", המבוסס על הרומן משנת 1991 בעל אותו שם של המחברת פרנסין ריברס, לאחר ש"הוא התאהב בדמויות ובסיפור כאשר אשתו הכירה לו את הרומן". הסרט היה אמור לצאת לאקרנים באביב 2021, אך נקבע מחדש לתחילת 2022. סוללת השחקנים של הסרט כוללת את אביגיל קוון, טום לואיס, נינה דוברב, אריק דיין, לוגאן מרשל-גרין ופמקה ינסן.

בשנת 2022 ביים את הסרט "כלואה", הסרט המקורי הראשון של The Daily Wire.

פילמוגרפיה
----------

קולנוע| שנה | סרט | במאי | תסריטאי | מפיק |
| --- | --- | --- | --- | --- |
| 1991 | בלש מהסרטים | לא | לא | כן |
| 1993 | קוד סודי נינה | לא | לא | כן |
| מעקב צמוד 2 | לא | לא | כן |
| 1994 | צניחה חופשית | לא | לא | כן |
| 1995 | 90 דקות לרצח | לא | לא | כן |
| 2002 | Crazy as Hell | לא | לא | כן |
| אגם המוות | כן | לא | לא |
| 2004 | לקחת חיים | כן | לא | לא |
| 2005 | כוח הכסף | כן | לא | לא |
| 2007 | דיסטרביה | כן | לא | לא |
| 2008 | לכודים ברשת | כן | לא | לא |
| 2011 | אני מספר ארבע | כן | לא | לא |
| Inside | כן | כן | לא |
| 2013 | בעמידה | כן | כן | לא |
| 2016 | החדר הנסתר | כן | כן | לא |
| 2017 | XXX: הילוך גבוה | כן | לא | לא |
| 2022 | עד שתחפץ האהבה | כן | כן | לא |
| כלואה | כן | לא | לא |

טלוויזיה| שנה | סדרה | הערות |
| --- | --- | --- |
| 1996 | VR.5 | פרק 1 |
| 1996–1997 | High Incident | 4 פרקים |
| 1997 | לא יאמן: אמת או בדיה | 8 פרקים |
| 1998 | מרסי פוינט | פרק 1 |
| Buddy Faro |
| 1999 | ידי החוק |
| The Strip |
| 2001 | מלאך שחור |
| בדרך לקליפורניה | 4 פרקים |
| 2002 | Robbery Homicide Division | 2 פרקים |
| סמולוויל | פרק 1 |
| 2002–2006 | המגן | 4 פרקים |
| 2005 | אי שם | פרק 1 |

### מפיק בפועל

* ריבאונד – סרט טלוויזיה משנת 1996 אודות הכדורסלן ארל מניגולט.

קישורים חיצוניים
----------------

* די. ג'יי. קארוסו, במסד הנתונים הקולנועיים IMDb (באנגלית)
* די. ג'יי. קארוסו, באתר AllMovie (באנגלית)
* די. ג'יי. קארוסו, באתר Rotten Tomatoes (באנגלית)
* די. ג'יי. קארוסו, באתר Box Office Mojo (באנגלית)
* די. ג'יי. קארוסו, במסד הנתונים הקולנועיים KinoPoisk (ברוסית)
* די. ג'יי. קארוסו, באתר MusicBrainz (באנגלית)

הערות שוליים
------------

1. ↑  "Caruso, a Norwalk Native, Helms 'Eagle Eye'". *Norwalk Citizen News*. 3 באוקטובר 2008. `{{cite news}}`:  (עזרה)
2. ↑  "NHSAA Wall of Honor Hollywood director was All-State tennis player - Thehour.com: Norwalk". Thehour.com. נבדק ב-5 בנובמבר 2015. `{{cite web}}`:  (עזרה)
3. ↑  Liz Braun (12 באפריל 2007). "CANOE - JAM! Movies: 'Disturbia' director mixes genres". Jam.canoe.ca. נבדק ב-23 בספטמבר 2010. `{{cite web}}`:  (עזרה)
4. ↑  Fay, Francis X. Jr. (1 באוקטובר 2010). "NHSAA Wall of Honor Hollywood director was All-State tennis player". *The Hour*. אורכב מ-המקור ב-17 ביולי 2011. נבדק ב-3 באוקטובר 2010. `{{cite news}}`:  (עזרה)תחזוקה - ציטוט: multiple names: authors list (link)
5. ↑  Jason Buchanan (2007). "D.J. Caruso". Movies & TV Dept. *The New York Times*. אורכב מ-המקור ב-23 באוקטובר 2007. נבדק ב-29 בספטמבר 2008. `{{cite news}}`:  (עזרה)
6. ↑  "Brandon Caruso Bio - Pepperdine University Official Athletic Site". Pepperdinesports.com. אורכב מ-המקור ב-24 בספטמבר 2015. נבדק ב-5 בנובמבר 2015. `{{cite web}}`:  (עזרה)
7. ↑  "00's Retrospect: Star Power Pushes Over 2007". Bloody-disgusting.com. נבדק ב-23 בספטמבר 2010. `{{cite web}}`:  (עזרה)
8. ↑  Empireonline (אורכב 26.10.2013 בארכיון Wayback Machine)
9. ↑  "Yes, D.J. Caruso Still Plans to Make 'Preacher' - /Film". Slashfilm.com. 19 באוגוסט 2013. נבדק ב-5 בנובמבר 2015. `{{cite web}}`:  (עזרה)
10. ↑  Kroll, Justin (7 בינואר 2014). "DJ Caruso to Direct Supernatural 'Selling Time' for Fox". Film. *Variety*. LA: Variety Media. `{{cite news}}`:  (עזרה)
11. ↑  Kit, Borys (24 בנובמבר 2015). "D. J. Caruso in Talks to Direct 'G. I. Joe 3' (Exclusive)". The Hollywood Reporter. `{{cite web}}`:  (עזרה)
12. ↑  Kit, Borys (24 בנובמבר 2015). "'G. I. Joe 3' Nabs 'Section 6' Writer (Exclusive)". The Hollywood Reporter. `{{cite web}}`:  (עזרה)
13. ↑  Osborn, Alex. "Vin Diesel: XXX 3 Will Be Directed by D.J. Caruso". *IGN.com*. נבדק ב-23 בנובמבר 2015. `{{cite web}}`:  (עזרה)
14. ↑  Bryan Welk (29 באפריל 2020). "DJ Caruso Adapts Romance Novel 'Redeeming Love' With Abigail Cowen, Tom Lewis". The Wrap. נבדק ב-3 ביולי 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007379476405171
* BNE: XX1645990
* BnF: cb140225093 (data)
* GND: 139156364
* ISNI: 0000 0001 1462 8534
* LCCN: no99081172
* MusicBrainz: da782a33-42fb-46b9-bdf3-40c6f5260073
* NKC: jx20050419018
* NTA: 244240841
* SNAC: w6b00b2z
* SUDOC: 139261508
* VIAF: 100319494
* WorldCat: lccn-no99081172

 |